Държавен вестник, бр. 24, 2014 г., стр. 37

БРОЙ  24	
Д Ъ Р Ж А В Е Н  В Е С Т Н И К 	
СТР.  37  
1. номер на връзката;
2. архивен номер;
3. номер на образуваното във ВКС дело;
4. отделението, в което е било образувано 
делото.
Чл. 115. На всяка връзка на свършените 
дела се поставя картон с данни за номера на 
връзката и кои архивни номера на дела се 
съдържат в нея. 
Чл. 116. (1) За предаване и приемане на 
свършените дела съдебният деловодител 
изготвя опис в два екземпляра – за служба 
„Съдебно деловодство“ и за служба „Архив“. 
(2) Екземплярите от описите за предадени 
дела се подреждат в книга, която се съхранява 
в служба „Архив“.
Чл. 117. Съдебният деловодител след пре­
даване на свършените дела в служба „Архив“ 
извършва отметка в описната книга с отра­
зяване срещу номера на образуваното дело 
на архивния номер, под който е архивирано.
Чл. 118. Сроковете за съхранение и видо­
вете документи се определят с номенклатура 
на делата, одобрена от председателя на ВКС 
и утвърдена от директора на Централния 
държавен архив.
Чл. 119. (1) Експертна комисия, назначена 
от председателя на съда, определя кои канце­
ларски дела или други документи подлежат 
на унищожаване в съответствие с утвърдената 
номенклатура на делата във ВКС и изготвя 
протокол-опис за одобрение от председателя 
на съда.
(2) Един от одобрените описи остава на 
съхранение във ВКС, а другите две копия се 
изпращат на Централния държавен архив за 
утвърждаване. 
(3) Архивните материали се унищожават 
след утвърждаване от Централния държавен 
архив по предложение на експертната комисия. 
(4) Не подлежат на унищожаване материали, 
които имат научно или историческо значение, 
както и постановленията на ВКС и решенията 
на общите събрания на колегиите. 
Чл. 120. В служба „Архив“ се обработват 
и съхраняват сканираните решения, поста­
новени от ВКС.
Ч А С Т  П Е Т А 
СЪДЕБНИ СЛУЖИТЕЛИ
Г л а в а  п ъ р в а
НАЗНАЧАВАНЕ
Чл. 121. (1) Съдебните служители се назна­
чават на длъжности съгласно длъжностното 
разписание на администрацията на ВКС въз 
основа на Класификатора на длъжностите в 
администрацията на органите на съдебната 
власт, издаден от ВСС. 
(2) Броят на съдебните служители за ВКС 
се определя от ВСС по предложение на пред­
седателя на ВКС.
Чл. 122. При назначаване на съдебни слу­
жители във ВКС се прилагат разпоредбите на 
чл. 107а, ал. 1 от Кодекса на труда. 
Чл. 123. (1) Съдебен служител, чиято дей­
ност е свързана с осъществяването на право­
мощията на ВКС, се назначава от председателя 
на съда след провеждане на конкурс. 
(2) За съдебен помощник се назначава лице, 
издържало конкурс за съдебен служител. 
(3) При назначаване на съдебен служител 
на друга длъжност в администрацията на 
ВКС, както и при преместването му от ад­
министрацията на друг орган на съдебната 
власт, конкурс не се провежда. 
Чл. 124. (1) Назначаването на главен секре­
тар се извършва след провеждане на конкурс.
(2) Конкурсът за длъжността „главен секре­
тар“ се организира от председателя на ВКС. 
(3) Конкурсът се провежда от комисия, 
назначена с писмена заповед на председателя 
на ВКС. 
(4) Комисията заседава в пълния си състав 
и приема решения с обикновено мнозинство. 
(5) За заседанията си комисията води про­
токол, който се подписва от всички членове. 
(6) Въз основа на проведения конкурс ко­
мисията класира до трима от кандидатите, 
получили най-висок резултат.
(7) Председателят провежда събеседване с 
класираните на първите три места и определя 
спечелилия кандидат. 
Чл. 125. (1) Конкурсът за длъжността „гла­
вен секретар“ се обявява от председателя с 
писмена заповед, в която се определят: 
1. длъжността, за която се провежда кон­
курсът; 
2. минималните и специфичните изисква­
ния, предвидени в нормативните актове за 
заемане на длъжността; 
3. специфичните изисквания за заемане 
на длъжността, определени от председателя 
на съда; 
4. начинът на провеждане на конкурса и 
за оценяване на кандидатите; 
5. необходимите документи, мястото и 
срокът за подаването им; 
6. общодостъпно място, на което ще се 
обявяват списъците или други съобщения във 
връзка с конкурса. 
(2) Обявлението по ал. 1 се публикува в 
един централен ежедневник и се поставя на 
общодостъпното място по ал. 1, т. 6. 
(3) В обявлението се съдържат всички 
данни от заповедта по ал. 1, кратко описание 
на длъжността съгласно типовата длъжностна